ມະຫາວິທະຍາໄລ ດ່ານັງ ໄດ້ເຊັນບົດບັນທຶກກ່ຽວກັບການບຳລຸງສ້າງຊັບພະຍາກອນມະນຸດໃຫ້ແກ່ລາວແລະ ກຳປູເຈຍ
ໃນວັນທີ 22 ກັນຍາ, ພະແນກການຕ່າງປະເທດນະຄອນ ແລະ ມະຫາວິທະຍາໄລດານັງ ໄດ້ຈັດພິທີເຊັນບົດບັນທຶກຊ່ວຍຈຳ ກ່ຽວກັບການຮ່ວມມືໃນການບຳລຸງສ້າງຊັບພະຍາກອນມະນຸດ ໃຫ້ແກ່ລາວ ແລະ ກຳປູເຈຍພາຍໃຕ້ໂຄງການທຶນການສຶກສາຂອງຄະນະກຳມະການປະຊາຊົນນະຄອນ.
ຕາມນັ້ນແລ້ວ, ການລົງນາມໃນບົດບັນທຶກຊ່ວຍຈຳການບຳລຸງສ້າງຊັບພະຍາກອນມະນຸດ ໃຫ້ແກ່ລາວ ແລະ ກຳປູເຈຍ ແມ່ນເງື່ອນໄຂເບື້ອງຕົ້ນສຳລັບການພັດທະນາຊັບພະຍາກອນມະນຸດທີ່ມີຄຸນນະພາບສູງ, ຊ່ວຍໃຫ້ທ້ອງຖິ່ນກໍ່ສ້າງ ແລະ ພັດທະນາເສດຖະກິດ - ສັງຄົມ. ຄຽງຂ້າງນັ້ນ, ເພີ່ມທະວີນ້ຳໃຈມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດລະຫວ່າງຫວຽດນາມ, ລາວ ແລະ ກຳປູເຈຍ.
ຕາມທ່ານ ຫ່ວຍດຶກເຈຶ່ອງ - ຫົວໜ້າພະແນກການຕ່າງປະເທດ ນະຄອນດ່ານັງ ແລ້ວ, ບົດບັນທຶກຊ່ວຍຈຳທີ່ໄດ້ລົງນາມ ຈະມີຜົນບັງຄັບໃຊ້ໃນສົກຮຽນຕໍ່ໄປ, ໂດຍສັນຍາວ່າຈະນຳເອົາຜົນປະໂຫຍດຕົວຈິງຫຼາຍຢ່າງ ໃນການຍົກສູງຄຸນນະພາບການຄັດເລືອກ, ການຝຶກອົບຮົມ ແລະ ການຄຸ້ມຄອງນັກສຶກສາຕ່າງປະເທດ.
ນອກຈາກນີ້ ຍັງເປັນການສະແດງໃຫ້ເຫັນເຖິງການພັດທະນາການຮ່ວມມື ດ້ານການຝຶກອົບຮົມຊັບພະຍາກອນມະນຸດ ໃຫ້ມີຄວາມຫຼາຍຮູບຫຼາຍແບບ ແລະ ສົມບູນກວ່າເກົ່າສຳລັບບັນດາແຂວງຂອງລາວ ແລະ ກຳປູເຈຍ.
ທ່ານເລກວາງເຊີນ - ຮອງຜູ້ອຳນວຍການມະຫາວິທະຍາໄລດານັງ ໄດ້ກ່າວວ່າ:“ ດ້ວຍເນື້ອໃນຕົວຈິງຂອງບົດບັນທຶກຊ່ວຍຈຳດັ່ງກ່າວ, ຂ້າພະເຈົ້າຫວັງວ່າການຝຶກອົບຮົມຊັບພະຍາກອນມະນຸດ ໃຫ້ແກ່ລາວ ແລະ ກຳປູເຈຍຈະໄດ້ບັນລຸຄຸນນະພາບສູງຂື້ນກວ່າເກົ່າ ແລະ ກວ້າງຂວາງ, ປະກອບສ່ວນເຂົ້າໃນການພັດທະນາເສດຖະກິດ - ສັງຄົມຂອງສອງປະເທດລາວ ແລະ ກຳປູເຈຍ, ແລະ ເພີ່ມທະວີຄວາມສາມັກຄີລະຫວ່າງປະຊາຊົນ”.
ມາຮອດປັດຈຸບັນ, ມີນັກສຶກສາຕ່າງປະເທດລາວປະມານ 170 ຄົນທີ່ກຳລັງຮຽນຢູ່ມະຫາວິທະຍາໄລດານັງ ພາຍໃຕ້ໂຄງການໃຫ້ທຶນການສຶກສາຂອງນະຄອນ.
ຄຳຮຸ່ງ